Document ID: /roh_data/filtered/swiss_laws_in_ROHinterleaved.jsonl.gz/33791

This text was translated from DE into Rumantsch Grischun.

Die Forschungsförderungsinstitutionen achten darauf, dass bei der von ihnen geförderten Forschung die Regeln der wissenschaftlichen Integrität und der guten wissenschaftlichen Praxis eingehalten werden. Sie können im Rahmen ihrer Förderungs- und Kontrollverfahren bei begründetem Verdacht auf Verletzung dieser Regeln Auskünfte bei betroffenen in- und ausländischen Institutionen oder Personen einholen und Auskünfte an solche Institutionen oder Personen erteilen. Sie sehen in ihren Reglementen für Verstösse gegen die wissenschaftliche Integrität und gegen die gute wissenschaftliche Praxis im Zusammenhang mit der Einwerbung oder der Verwendung ihrer Beiträge verwaltungsrechtliche Sanktionen vor. Dabei können sie eine oder mehrere der folgenden Massnahmen vorsehen:a. schriftlicher Verweis;b. schriftliche Verwarnung;c. Kürzung, Sperre oder Rückforderung der Beiträge;d. befristeter Ausschluss von der weiteren Gesuchstellung. Sie können die arbeitgebende Institution über Verstösse und Sanktionen informieren. Straftaten nach Artikel 37 oder 38 des Subventionsgesetzes vom 5. Oktober 1990 im Bereich der Forschungsförderung werden nach den Bestimmungen des Bundesgesetzes vom 22. März 1974 über das Verwaltungsstrafrecht durch das SBFI geahndet. SR 616.1 SR 313.0

Las instituziuns da promoziun da la perscrutaziun fan attenziun che la perscrutaziun ch’ellas promovan vegnia realisada tenor las reglas da l’integritad scientifica e da la buna pratica scientifica. En cas d’in suspect motivà da violaziun da questas reglas pon ellas, en il rom da lur promoziun u da lur controllas, dumandar scleriments tar instituziuns svizras ed estras u tar persunas pertutgadas e dar scleriments a talas instituziuns u persunas. En lur reglaments prevesan ellas sancziuns da dretg administrativ en cas da cuntravenziuns cunter l’integritad scientifica e cunter la buna pratica scientifica, che stattan en connex cun l’acquisiziun u cun il diever da lur contribuziuns. En quest connex pon ellas prevair ina u pliras da las suandantas mesiras:a. reprimanda en scrit;b. avertiment en scrit;c. reducziun, sistida u dumonda da restituziun da las contribuziuns;d. exclusiun temporara da l’ulteriura procedura da far dumondas da contribuziun. Ellas pon infurmar l’instituziun patruna davart cuntravenziuns e sancziuns. Acts chastiabels en il sectur da la promoziun da la perscrutaziun tenor l’artitgel 37 u 38 da la Lescha da subvenziuns dals 5 d’october 1990 vegnan chastiads tenor las disposiziuns da la Lescha federala dals 22 da mars 1974 davart il dretg penal administrativ tras il SEFRI. SR 616.1 SR 313.0